b'\n_START_ARTICLE_\n\xc5\xbdupnija Ljubljana - Be\xc5\xbeigrad\n_START_SECTION_\nZgodovina\n_START_PARAGRAPH_\n\xc5\xbdupnija za Be\xc5\xbeigradom je bila ustanovljena leta 1934. Za potrebe novoustanovljene \xc5\xbeupnije je arhitekt Ple\xc4\x8dnik v letih 1933 in 1934 pove\xc4\x8dal pokopali\xc5\xa1ko cerkvico sv. Kri\xc5\xa1tofa na Dunajski cesti, delo arhitekta Gregorja Ma\xc4\x8dka. Ta se je morala leta 1956 umakniti Gospodarskemu razstavi\xc5\xa1\xc4\x8du, dosegli pa so, da so vsaj Ple\xc4\x8dnikov del cerkve prenesli na sedanjo mesto, medtem ko so staro, baro\xc4\x8dno poru\xc5\xa1ili. Leta 1964 so prizidali \xc5\xa1e zvonik, delo arhitekta Toneta Bitenca.'